Reidar (2) og Bjarne (8) hjemme etter ti dager på rømmen: – Helt utslitte
– Det er nesten ikke til å tro. Vi hadde akkurat levert de tre geitene på Senja camping, så stod plutselig lamaene en liten kilometer fra gården. De må ha stått og fulgt med, forteller en smørblid Odd Brede Sommarset. Sammen med samboeren Berit Aasnes Hofsøy og flere andre har han brukt de siste ti dagene på å lete etter to lamaer på rømmen. Rømte fra sirkus: Her løper kamelene og lamaene på riksveien De har lett med bil, på hesteryggen og med drone, men lamaene har ligget lavt i terrenget – helt til de gikk lei av ferieturen. – De var helt utslitte da de kom hjem. Vi sendte dem rett i stallen for å slappe av, men de fantes ikke sultne og ville ikke ha kraftfôr, sier Sommarset. Flere har den siste uken observert lama-duoen og meldt fra, men Reidar og Bjarne har kommet seg unna gang på gang. – Ut fra meldingene å dømme har de vært hele Senja rundt. Jeg tror de må ha kost seg ordentlig på tur. Fin historie: Sau født lam – fikk rullestol Ifølge Folkebladet har ingen av dyrene kommet til skade i løpet av ferien.Sammen med samboeren jobber Sommarset for tiden med sin drøm om å starte en åpen gård på Senja i Troms fylke. Etter planen skal gården åpnes for publikum i juni 2018. Sjarmør: Denne selskapslamaen sprer glede på sykehjemmet Det var fredag 14. juli, da samboerparet skaffet seg en lama-hoppe og tre afrikanske geiter, at Reidar og Bjarne fikk nok. De likte svært dårlig brunstlukten til den ene bukken. I går ble geitene altså levert til en campingplass, og lamaene kunne fornøyde vende hjem. – Men hva gjør dere når geitene og lamaene igjen blir nødt til å bo sammen? – Vi må ha en litt forsiktig presentasjonsrunde der de kan bli ordentlig kjent med hverandre, så får vi se hvordan det går.Lama-hoppen (trolig 7) som ankom gården sammen med de tre geitene har i mellomtiden rukket å bli døpt Reidun. – Hun er drektig og skal ha føll, så nå begynner det å bli en ordentlig bra gjeng her, sier Sommarset. Se bilder: Kjøpte lenestol – fikk med slange Han drar et lettelsens sukk når før han forteller om en tung juli-uke. – Nå kan vi endelig gå tilbake til vårt normale virke igjen. Jeg skulle egentlig ha snekret og laget hus til dyreparken her den siste uken. I stedet har jeg ridd rundt på hest og lett etter to rampete lamaer.
Da de ble tvunget til å dele gård med tre geiter, stakk Reidar (2) og Bjarne (8) på ferie. Dagen etter at geitene forsvant igjen, dukket lama-kameratene opp.